《和河鲀》
宋代·赵希逢

杨花飞处贱鱼虾，蕨已抽拳韭迸芽。此日河鲀真剑腹，生风谷虎浪磨牙。

品题不在八珍数，甘美从今众口誇。一死分明非为国，罪诚由己不关他。

作者简介：赵希逢（生卒年不详）一作希蓬，宋宗室，太祖四子秦王德芳八世孙。理宗淳祐间，以从事郎为汀州司理。与华岳诗词酬唱往来，有《华赵二先生南征录》今不传。词见《诗渊》第二十五册。